как допринасят „четири лапи“ за подобрението благосъстоянието на животните в модната индустрия?
благодарение на съвместната ни работа с други организации за защита на животните и самата модна индустрия и промотирането на кампания за промяна заедно с нашите поддръжници, модни дизайнери и потребителите, „четири лапи“ успя ефективно да насочи индустрията към по-добри грижи за животните. от 1988 г. насам се застъпваме за животни, които са малтретирани заради козината им, или по-общо казано, заради модната индустрия. съвсем наскоро успешно насърчихме почти всички големи европейски марки да прекратят използването на пух от живо скубани или насилствено хранени гъски. чрез нашата глобална кампания wear it kind ние се ангажираме директно с модни и текстилни марки, производители на вълна и заинтересовани страни от индустрията, за да проведем открит диалог за това как хуманното отношение към животните може да се превърне в основна част от модната индустрия. „четири лапи“ включват своя опит, действат от името на животните и помагат за вдигането на летвата в рамките на международно признатите стандарти за сертифициране на текстил, като насърчават устойчиви решения.